jkorsvik/nowiki_second_scrape_merged huggingface dataset:
Vicky Cristina Barcelona

Vicky Cristina Barcelona er en amerikansk-spansk dramakomedie fra 2008. Filmen er skrevet og regissert av Woody Allen, og har Rebecca Hall, Scarlett Johansson, Javier Bardem og Penélope Cruz i hovedrollene.


== Handling ==
Vicky (Rebecca Hall) og Cristina (Scarlett Johansson) er to venninner som er enig i det meste – unntatt kjærligheten. Vicky er lykkelig forlovet med drømmemannen Doug (Chris Messina) og skal kommende høst gifte seg med ham. Hun er hellig overbevist om at de kommer til å leve et langt og lykkelig liv sammen. Cristina er singel og hele tiden åpen for nye eventyr. Sammen drar de til Barcelona for at Vicky skal få nye erfaringer til mastergraden hun skriver om katalansk kunst. Cristina blir med – selvfølgelig med et nytt eventyr i sikte. Allerede første dagen møter de kunstneren Juan Antonio (Javier Bardem), en mann som har rykte på seg for å ha slått sin eks-kone. Vicky kan ikke utstå personligheten hans, men blir uvillig med når Cristina, som blir dypt sjarmert av spanjolen, drar med ham til hans hjemby Oviedo. Vicky merker seg at Juan Antonio viser seg å være mer sympatisk enn førsteinntrykket utga seg for. Begge jentene faller for mannen, og han faller for dem. Vicky får etter hvert kalde føtter ettersom hun snart skal gifte seg, og dermed får Cristina muligheten til å starte et forhold med Juan Antonio. Men akkurat idet de begynner å få et stabilt forhold, dukker Juan Antonios sjalu ekskone Maria Elena (Penélope Cruz) opp med en dramatisk entré...


== Rolleliste ==


== Trivia ==
Woody Allen skrev rollene Cristina og Juan Antonio med Scarlett Johansson og Javier Bardem tankene.
Dette er tredje gang Johansson samarbeider med Allen, etter Match Point (2005) og Scoop (2006).


== Eksterne lenker ==
(en) Vicky Cristina Barcelona på Internet Movie Database 
(no) Vicky Cristina Barcelona hos Filmfront 
(sv) Vicky Cristina Barcelona i Svensk Filmdatabas 
(da) Vicky Cristina Barcelona i Danmark Nationale Filminstitut 
(fr) Vicky Cristina Barcelona på Allociné 
(nl) Vicky Cristina Barcelona på MovieMeter 
(en) Vicky Cristina Barcelona på AllMovie 
(en) Vicky Cristina Barcelona på Rotten Tomatoes 
(en) Vicky Cristina Barcelona på Metacritic 
(en) Vicky Cristina Barcelona på Box Office Mojo
Gottfried Helnwein

Gottfried Helnwein (født 8. oktober 1948 i Wien) er en østerrikskfødt irsk kunstner, som spesialiserer seg i maleri, fotografi og performancekunst.
Helnwein studerte fra 1969 til 1973 ved Wiens kunstakademi, der han gjort seg bemerket, og ble i 1970 tildelt Pris for mesterklasse (Meisterschulpreis). Hans tidligere verk består hovedsakelig av hyperrealistiske akvareller som skildrer sårede oppskakede barn; et typisk motiv for hans malerier. Helnwein er en konseptuell kunstner som er spesielt interessert psykologiske vansker og sosial fremmedgjøring. Hans verk inneholder også historiske temaer og politiske emner, med enkelte motiver som skildrer nazistene under krigen. Som et resultat er mange av hans verk ofte betraktet som provoserende og kontroversielle. 
Helnwein er også kjent for sin scenografi for teater, ballett- og operaproduksjoner. Han har jobbet som maler, tegner, fotograf og skulptør. Helnwein bruker en rekke teknikker og medier i sine verk.


== Referanser ==


== Eksterne lenker ==
(en) Offisielt nettsted 
(en) Gottfried Helnwein – kategori av bilder, video eller lyd på Commons 
(en) Gottfried Helnwein på Internet Movie Database 
(en) Gottfried Helnwein hos The Movie Database 
www.helnwein-museum.com
Helnweins verk for scenen
Helnwein og den komiske kulturen
Honnef, University Heidelberg
Helnweins kunst om holocaust
www.helnwein.org
Victoriaelven

Victoriaelven (engelsk: Victoria River) er en elv i den nordvestlige delen av Nordterritoriet i Australia. Kilden ligger i Tanamiørkenen sørøst i Kimberley. Derifra renner  den 560 kilometer før den renner ut i Joseph Bonaparte Gulf i Timorsjøen. Victoria er den lengste elven i Nordterritoriet. I elveoset ligger Legune (Joseph Bonaparte Bay) Important Bird Area som er ett viktig hekkeområde for sjøfugler.
Victoria Teater

Victoria Teater er et scenelokale i Oslo. Lokalet, som ligger i Karl Johans gate 35, var opprinnelig kino, åpna i 1915 og var i drift som Victoria kino fram til 1983. Etter det har lokalene vært brukt til teater og konserter. Fra 2008 har Nasjonal jazzscene holdt til i lokalene.


== Bygget ==
I forbindelse med ombygginga av Karl Johan-kvartalet, som kom i gang på 1980-tallet, blei to av kinoene i kvartalet, Palassteatret og Carl Johan-teatret, revet, mens Victoria blei beholdt. Kinodriften blei imidlertid avvikla, salen blei ombygd, og ved gjenåpninga i 1985 var stoltallet redusert til ca. 300. Etter dette har det vært ulike driftere og konsepter i lokalene, og de har også vært ombygd flere ganger.


== Teater ==
Nationaltheatret har hatt biscene her, og ei tid holdt Seniorteatret til i Victoria. En kort periode het det – som i kinotida – Victoria Teater (under ledelse av Dag Frøland), og seinere har navnet vært Scene West Victoria, da med hovedvekt på kabareter og liknende.


== Referanser ==


== Litteratur ==
Oslo kommune, Hentet 2. september 2015 fra Oslo kommune: Kino for hundre år siden
Oslo byleksikon, 4. utgave, Oslo 2000
Tove Solbakken: «Oslos forsvunne kinematografer», Byminner nr. 1, 2011
Brandon Escobar

Brandon Escobar (født 25. september 1990) er en honduransk bryter som konkurrerer i klasse 55 kilo i gresk-romersk stil. Han er kvalifisert til å representere Honduras under Sommer-OL 2012 i London.


== Eksterne lenker ==
(en) Brandon Escobar – Olympedia 
(en) Brandon Escobar – Sports-Reference (OL-resultater – arkivert) 
(en) Brandon Escobar – FILA
Chris Pine

Christopher Whitelaw «Chris» Pine (født 26. august 1980 i Los Angeles i California) er en amerikansk skuespiller. Pine spilte James T. Kirk i Star Trek (2009).


== Karriere ==
Pine begynte karrieren med å spille gjesteroller i TV-serier som Akutten og CSI: Miami. I 2004 fikk han en av hovedrollene i Prinsesse på prøve 2. I 2006 spilte han i actionfilmen Smokin' Aces med skuespillere som Ryan Reynolds og Ben Affleck og den romantiske komedien Just My Luck med Lindsay Lohan.
I 2009 landet han sin mest kjente rolle til nå, som kaptein James T. Kirk i Star Trek. Året etter spilte han i actionthrilleren Unstoppable med Denzel Washington og Rosario Dawson. Tidlig i 2012 var han også aktuell med den romantiske actionfilmen This Means War med Reese Witherspoon og Tom Hardy.
I 2013 gjentok han rollen som Kirk i en oppfølger av Star Trek.
Han var i tillegg nær ved å få roller som Jake Sully i Avatar (2009) og Sam Flynn i Tron: Legacy (2010). Han beskrev Avatar-auditionen sin som "den verste jeg noensinne har gjort".


== Filmografi ==
Akutten (2003) … Levine (1 episode)
The Guardian (2003) … Lonnie Grandy (1 episode)
CSI: Miami (2003) … Tommy Chandler (1 episode)
Why Germany? (2004) … Chris
Prinsesse på prøve 2 (2004) … Nicholas Devereaux
American Dreams (2004) .... Joey Tremain (1 episode)
Confession (2005) .... Luther Scott
Six Feet Under (2005) .... Young Sam (1 episode)
The Bulls (2005) .... Jason
Surrender, Dorothy (2006) .... Shawn (TV-film)
Just My Luck (2006) .... Jake Hardin
Blind Dating (2006) .... Danny
Smokin' Aces (2006) .... Darwin Tremor
Bottle Shock (2008) .... Bo Barrett
An Inconvenient Head (2008) .... ???
Star Trek (2009) .... James T. Kirk
Carriers (2009) .... Brian Green
Beyond All Boundaries (2009) .... Hanson Baldwin / Sgt. Bill Reed (stemme)
Small Town Saturday Night (2010) .... Rhett Ryan
Quantum Quest: A Cassini Space Odyssey (2010) .... Dave (stemme)
Unstoppable (2010) .... Will
This Means War (2012) .... FDR Foster
People Like Us (2012) .... Sam
Rise of the Guardians (2012) .... Jack Frost (stemme)
Star Trek Into Darkness (2012) .... James T. Kirk
Jack Ryan (2013) … Jack Ryan
Into the Woods (2014) … Cinderella's Prince
Mantivities
The Finest Hours (2016)
Wonder Woman (2017)


== Referanser ==


== Eksterne lenker ==
(en) Chris Pine på Internet Movie Database 
(sv) Chris Pine i Svensk Filmdatabas 
(da) Chris Pine på Filmdatabasen 
(da) Chris Pine på Scope 
(fr) Chris Pine på Allociné 
(en) Chris Pine på AllMovie 
(en) Chris Pine hos Turner Classic Movies 
(en) Chris Pine hos Rotten Tomatoes 
(en) Chris Pine hos The Movie Database 
(en) Chris Pine hos Behind The Voice Actors
Cristina Scabbia

Cristina Adriana Chiara Scabbia (født 6. juni 1972 i Milano) er hovedvokalist og en av låtskriverne i det italienske gothic / progressiv metal-bandet Lacuna Coil.
Scabbia  møtte vokalist Andrea Ferro og bassist Marco Coti Zelati som spilte i bandet Ethereal i 1991. Dette endte med at hun ble med som studiovokalist på bakgrunnsvokal på en demo til bandet. Bandet likte hennes stemme såpass godt at hun ble spurt om å bli fast medlem og vokalist i bandet i tillegg til Ferro, noe hun takket ja til. Bandet skiftet navn til Lacuna Coil etter å ha signert med Century Media, da de fant ut at navnet allerede var opptatt av et gresk band.
Scabbia deltar på sangen «À Tout le Monde» med Megadeth og «S.O.S. (Anything But Love)» med Apocalyptica.


== Diskografi ==
In a Reverie (1999)
Unleashed Memories (2001)
Comalies (2002)
Karmacode (2006)
Shallow Life (2009)
Dark Adrenaline (2012)


== Eksterne lenker ==
(en) Cristina Scabbia – kategori av bilder, video eller lyd på Commons 
(en) Cristina Scabbia – galleri av bilder, video eller lyd på Commons 
(en) Cristina Scabbia på Internet Movie Database 
(en) Cristina Scabbia hos The Movie Database 
(en) Cristina Scabbia på Discogs 
(en) Cristina Scabbia på MusicBrainz 
(en) Cristina Scabbia på Encyclopaedia Metallum 
(en) Cristina Scabbia på Spotify 
Cristina Scabbia på Twitter 
Cristina Scabbia på Facebook 
Cristina Scabbia på Instagram 
Cristina Scabbia på Myspace 
Cristina Scabbia på Twitch 
Lacuna Coil
Má vlast

Má vlast (Mitt fedreland, JB 1:112) er en tonedikt-syklus av den tsjekkiske komponisten Bedřich Smetana, skrevet i perioden 1874–79 og uroppført på forskjellige tidspunkter. Verket som helhet ble første gang fremført 5. november 1882 i Praha.


== Struktur ==
Satsene beskriver tsjekkisk landskap og kulturhistorie. En typisk oppsetning varer omkring 75 minutter.


=== «Vyšehrad» ===
«Høyborgen»
Komponert 1874, oppført 1875. Oppkalt etter festningen Vyšehrad i Praha.
Varighet: ca. 16 min


=== «Vltava» ===
«Moldau»
Komponert 1874, oppført 1875. Beskriver løpet til elven Vltava (Moldau). Kanskje Smetanas mest kjente stykke. Hovedtemaet er basert på den italienske melodien «La Mantovana» antakelig komponert av tenoren Giuseppino (del Biado) og publisert i 1600.
Varighet: ca. 12 min


=== «Šárka» ===
Komponert 1875, oppført 1877. Om den bøhmiske krigsmøyen av samme navn, kjent fra tsjekkisk folklore.
Varighet: ca. 10 min


=== «Z českých luhů a hájů» ===
«Fra de bøhmiske skoger og sletter»
Komponert og oppført 1875.
Varighet: ca. 13 min


=== «Tábor» ===
Komponert 1878, oppført 1880. Om karakteren til husittene, som grunnla byen Tábor.
Varighet: ca. 12 min


=== «Blaník» ===
Komponert 1879, oppført 1880. Fjellet Blaník  huser i legenden en sovende konge og hans hær, nasjonens beskyttere.
Varighet: ca. 15 min


== Se også ==
«Ack Värmeland, du sköna»


== Referanser ==


== Eksterne lenker ==
Má vlast (Mitt hjemland) hos Klassisk på norsk
Langeskogen

Langeskogen er et friområde i Bergen; (bydel: Løvstakken) beliggende i fjellsiden nord på fjellet Løvstakken ved Fjøsanger.
Området blir mye brukt, siden det er utstyrt med turveier. Bergen Bueskyttere har sin treningsbane der. Turveier ut av skogen fører til topps på fjellet og til Fyllingsdalen, eller turveien Løvstien som følger fjellsiden mot nord til Melkeplassen, med muligheter for nedstigninger underveis.
113 dekar i tilknytning til Fjøsanger hovedgård er fra 1986 vernet som naturminne og landskapsvernområde. Her finnes en geologisk forekomst av avsetninger fra siste mellomistid (eem), og en morene avsatt etter nest siste istid  (saale).


== Referanser ==


== Eksterne lenker ==
Turtips fra ut.no Arkivert 26. mars 2012 hos Wayback Machine.
Guido Knopp

Guido Knopp (født 29. januar 1948 i Treysa, Hessen) er en tysk journalist og forfatter. Han er godt kjent i Tyskland, hovedsakelig fordi han har produsert et stort antall TV-dokumentarer og bøker som hovedsakelig handler om det tredje riket, nasjonalsosialisme og stalinismen.
Knopp har en doktorgrad i historie og statsvitenskap, og han jobbet som redaktør for aviser som Welt am Sonntag og Frankfurter Allgemeine Zeitung. I 1978 begynte han å arbeide for den tyske TV-stasjonen ZDF. Siden den gang har han produsert en rekke dokumentarer om det nasjonalsosialistiske Tyskland og andre verdenskrig. Han var ansvarlig for en serie på tysk TV, som regel sendt på søndager, om historie.
For utgivelsen av sin bok Spioner – forrædere i den hemmelige krigen fra 1994, samarbeidet Knopp med den tyske føderale etterretningstjenesten, og flere pensjonerte spioner ga sin personlige historie og forklare deres arbeid. Knopp og hans filmer blir ofte kritisert for å presentere det tredje riket altfor overflatisk, og fordi han toner ned hvor mye den tyske offentligheten støttet Hitler-regimet under krigen. Knopp har også blitt kritisert for å omskrive historien ved å utelate hvor stor rolle Wehrmacht hadde i grusomhetene som fant sted under andre verdenskrig.
I 1999 produserte Knopp en TV-serie som oppsummerte hele det 20. århundre. Denne serien blir fremdeles kringkastet ved tyske TV-stasjoner. I 2008 begynte Knopp arbeidet på en film om det mislykkede attentatet på Adolf Hitler som ble arrangert av den tyske offiseren Claus von Stauffenberg.
Knopp underviser i journalistikk ved Gustav-Siewerth-Akademie i Baden-Württemberg. Han er bosatt i Mainz.


== Referanser ==


== Eksterne lenker ==
(de) Offisielt nettsted 
(en) Guido Knopp – kategori av bilder, video eller lyd på Commons 
(en) Guido Knopp på Internet Movie Database 
(sv) Guido Knopp i Svensk Filmdatabas
Gianluca Rocchi

Gianluca Rocchi (født 25. august 1973) er en italiensk fotballdommer. Han har dømt internasjonalt under det internasjonale fotballforbundet FIFA siden 2008, hvor han er plassert i den europeiske dommergruppen som Elite Category-dommer, det høyeste nivået for internasjonale dommere.Rocchi har blant annet dømt Norge da de spilte 1-1 mot Danmark under kvalifiseringen til EM i fotball 2012 den 26. mars 2011. Han er også plukket ut til å dømme under sommer-OL 2012 i London.


== Referanser ==


== Eksterne lenker ==
(en) Gianluca Rocchi – Olympedia 
(en) Gianluca Rocchi – Transfermarkt (dommer) 
(en) Gianluca Rocchi – WorldFootball.net (dommer) 
(en) Gianluca Rocchi – Soccerbase.com (dommer) 
(en) Gianluca Rocchi – Soccerway 
(en) Gianluca Rocchi – EU-Football.info (dommer) 
(en) Gianluca Rocchi – PlaymakerStats.com (dommer) 
Kampoversikt
Hungaria-familien

Hungaria-familien er grupper av asteroider i asteroidebeltet som går i bane rundt solen mellom 1,78 og 2,00 AE. Asteroidene har vanligvis en lav eksentrisitet (mindre enn 0,18)  og en inklinasjon på 16–34 grader. Asteroidene har omløpsperioder på ca. 2,5 år, og en resonans på 9:2 med Jupiter og 3:2 med Mars. Gruppen er oppkalt etter det største medlemmet, 434 Hungaria, og er den innerste tette konsentrasjonen av asteroider beliggende noe innenfor «kjernen» av asteroidebeltet som ligger utenfor 4:1 Kirkwoodgapet.


== Referanser ==
Ben Williams

Benjamin Jon Williams (født 14. april 1977) er en australsk fotballdommer. Han har dømt internasjonalt under det internasjonale fotballforbundet FIFA siden 2005 og dømte blant annet under sommer-OL 2012 i London. Williams, som til vanlig er gymlærer, dømmer også i den australske A-League. Han skal også dømme under VM i fotball 2014.


== Kamper i VM som hoveddommer ==


=== 2014 ===
 Honduras – Ecuador  (gruppespill)
 Sør-Korea – Belgia  (gruppespill)
 Costa Rica – Hellas  (åttendedelsfinale)


== Referanser ==


== Eksterne lenker ==
Oversikt over internasjonale kamper hos WorldReferee.com Arkivert 13. april 2014 hos Wayback Machine.
FIFA-profil Arkivert 18. juni 2014 hos Wayback Machine.
Frostlinje

Innen astronomi eller planetologi refererer frostlinje, også kjent som snølinje eller islinje til en bestemt avstand i soltåken fra den sentrale protosolen hvor det er tilstrekkelig kaldt til at hydrogenforbindelser som vann, ammoniakk og metan kondenserer til faste iskorn. Avhengig av tettet er temperaturen estimert til å være ca. 150 K. Frostlinjen i vårt solsystem er ca. 2,7 AE, nær midten av asteroidebeltet.
Den lavere temperaturen i tåken utenfor frostlinjen gjør at mange av de faste kornene er tilgjengelige for akkresjon til planetesimaler og til slutt planeter. Frostlinjen deler derfor de terrestriske planetene fra gasskjempene i solsystemet. Gasskjemper har imidlertid blitt funnet på innsiden av frostlinjen rundt flere andre stjerner. De antas å ha blitt dannet på utsiden av linjen og senere forflyttet seg innover til sine nåværende posisjoner.


== Referanser ==


== Se også ==
Nebularhypotesen
1781 i Frankrike

Begivenheter i året 1781 i Frankrike.


== Statsleder ==
Monark –  Ludvig XVI, konge


== Hendelser ==
Februar : Jacques Necker publiserer Compte-rendu au Roy som avslører tilstanden til de offentlige finanser.
April : Parlement de Paris nekter opprettelsen av forsamlingen i Bourbonnais.
19. mai : Statsråd Jacques Necker fratrer og returnerer til Genève.
21. mai : Jean-François Joly de Fleury blir utnevnt til administrateur général des finances (finansminister).
September : Det blir store avlinger i Frankrike denne høsten.
19. oktober : Storbritannia kapitulerer til fransk-amerikanske styrker ved beleiringen av Yorktown.
21. november : Vergennes medvirker til Jean Frédéric Phélypeaux de Maurepas' død.Grenseavtale inngås med comté de la Leyen.
En forordning gir adelen direkte tilgang til offisersgrader uten forutgående tjeneste og uten å gjennomgjøre undervisning på militærskoler.
Den franske flåten, den nest største i verden, disponerer 80 skip.


== Fødsler ==
17. februar : René Laennec, lege, oppfinner av stetoskopet i  1816 (død 1826)
21. juni : Siméon Denis Poisson,matematiker (død 1840)
3. september : Eugène de Beauharnais, general (død 1824)


== Dødsfall ==
16. mars : Gaspard, Marskalk av Frankrike (født 1688)
18. mars : Anne Robert Jacques Turgot, økonom  (født 1727)
21. november : Jean Frédéric Phelypeaux, comte de Maurepas, statsmann  (født 1701)
12. desember : Christophe de Beaumont du Repaire, erkebiskop   (født 1703)


== Referanser ==
Funafuti internasjonale lufthavn

Funafuti internasjonale lufthavn (IATA: FUN; ICAO: NGFU) er en flyplass på holmen Fongafale på atollen Funafuti på Tuvalu. Den ble bygd av USAs marine i 1943 under andre verdenskrig og er landets eneste flyplass. Den har én rullebane, som er 1 524 meter (5 000 fot) lang. Flyplassen ligger på en høyde av 3 meter over havet.
Den eneste faste ruta er Air Pacifics flygninger til og fra Suva på Fiji.


== Eksterne lenker ==
Informasjon om flyplassen hos Great Circle Mapper
Pacific Islands Forum

Pacific Islands Forum (PIF) er en mellomstatlig organisasjon som arbeider for å forbedre samarbeidet mellom de ulike uavhengige statene i Stillehavet og representere deres interesser. Organisasjonen ble grunnlagt i 1971 som South Pacific Forum. I 2000 ble navnet endra for å inkludere både nordlige og sørlige øystater i området. Organisasjonens største medlem er Australia.


== Medlemmer ==
Medlemsstatene i PIF er:

Australia
Cookøyene
Fransk Polynesia
Ny-Zealand
Ny-Caledonia
Niue
Papua Ny-Guinea
Samoa
Salomonøyene
Tonga
Tuvalu
VanuatuTerritoriene Ny-Caledonia og Fransk Polynesia ble assosierte medlemmer i 2006. I 2016 fikk begge fullt medlemskap. Tokelau ble assosiert medlem i 2014, etter å hatt observatørstatus.
Amerikansk Samoa, Guam og Wallis- og Futunaøyene har observatørstatus, mens Øst-Timor har status som spesialobservatør.Fiji ble suspendert i 2009 på grunn av det styrende regimets uvilje til å gjeninnføre demokrati.
I februar 2021 trakk Kiribati, Marshalløyene, Mikronesiaføderasjonen, Nauru og Palau seg fra organisasjonen i protest mot valget av Cookøyenes tidligere statsminister Henry Puna som generalsekretær i strid med praksisen om å rotere vervet mellom Polynesia, Mikronesia og Melanesia.


== Referanser ==


== Eksterne lenker ==
(en) Offisielt nettsted 
(en) Pacific Islands Forum – kategori av bilder, video eller lyd på Commons
Rivers State

Rivers State er en av Nigerias 36 delstater. Den ligger i Nigerdeltaet lengst sør i landet og ble etablert i 1967. Delstaten har et areal på 11 077 km² og hadde i 2006 et folketall på  5185400. Delstatens administrasjonsby er Port Harcourt, som med sine 1.148.753 innbyggere også er delstatens største by. Ogoni-folket er en av de større folkegruppene i delstaten med en halv million medlemmer. 
Den indre delen av delstaten består av tropisk regnskog, mot kysten er det mangrovesumper som dannes av de mange elvene i deltaet. Disse er grunnen til delstatens navn. Næringslivet i Rivers State er i stor grad basert på råolje. Delstaten har to store oljeraffinerier, to store havner og flere flyplasser. En rekke større industribedrifter er spredt utover i delstaten. 


== Administrativ inndeling ==
Rivers State er delt i 23 Local Government Areas (LGAs):


== Utdanning ==
I 1999 hadde Rivers State 2805 grunnskoler og 243 videregående skoler. De videregående skolene lå særlig i byene og i Port Harcourt. Av høyere utdanning kan nevnes:

University of Port Harcourt, etablert i 1975
Rivers State University of Science and Technology, etablert i 1980
School of Health Technology, Port Harcourt
Omoku polytechnic, Omoku
Rivers State Polytechnic i Bori
Rivers State University of Education (Ignatius Ajulu University) i Rumuolumeni, Nkpolu Oroworukwo og Ndele
School of Nursing and Midwifery i Rumueme, Port Harcourt
Rivers State College of Arts and Science i Port Harcourt


== Eksterne lenker ==
Rivers States offisielle hjemmeside
Taro

Taro (Colocasia esculenta) er en planteart i myrkonglefamilien. Rotknollen er spiselig, og planta dyrkes i mange tropiske og subtropiske områder.


== Eksterne lenker ==
(en) Colocasia esculenta – kategori av bilder, video eller lyd på Commons 
(en) Colocasia esculenta – galleri av bilder, video eller lyd på Commons 
(en) Taro i Encyclopedia of Life 
(en) Taro i Global Biodiversity Information Facility 
(sv) Taro hos Dyntaxa 
(en) Taro hos ITIS 
(en) Taro hos NCBI 
(en) Taro hos The International Plant Names Index 
(en) Taro hos Tropicos 
(en) Kategori:Colocasia esculenta – bilder, video eller lyd på Wikimedia Commons 
(en) Colocasia esculenta – galleri av bilder, video eller lyd på Wikimedia Commons 
Colocasia esculenta – detaljert informasjon på Wikispecies
Bergsfjord

Bergsfjord (nordsamisk: Beasfearda) er ei bygd i Loppa kommune i Finnmark. Den ligger ved ei beskyttet vik på østsida av Bergsfjorden. Bygda har ikke fast veiforbindelse, men det går ferge til Øksfjord. Det lille Bergsfjord kraftverk utnytter fallet fra Bergsfjordvatnet til fjorden. Bygda har skole og barnehage i Bergsfjord Oppvekstsenter. Grunnkretsen Bergsfjord hadde 65 innbyggere per 1. januar 2021.Bergsfjord nevnes i gamle russiske skrifter som «Bezvěrje».


== Referanser ==
Nokia 3210

Nokia 3210 var en populær mobiltelefon fra Nokia som var i salg fra 1999. Den regnes som en av de mest populære mobiltelefoner gjennom tidene og solgte over 160 millioner enheter. Den var forøvrig en av de aller første mobiltelefonene som ikke hadde utstikkende antenne, samt en av de første med prediktiv tekst-innmating (T9-ordbok).


== Referanser ==


== Eksterne lenker ==
(en) Nokia 3210 – kategori av bilder, video eller lyd på Commons 
Nokia 3210
Philipp von Heinsberg

Philipp von Heinsberg (født ca. 1130, død 13. august 1191 ved Napoli) var som  Philipp I erkebiskop av Köln, hertug i hertugdømmet Westfalen og erkekansler av Italia fra 1167 til 1191.


== Referanser ==